EkBass/fiwiki-20250220-pages-articles huggingface dataset:
Amerikanpihlaja

Amerikanpihlaja (Sorbus americana) on Pohjois-Amerikan koillisosista kotoisin oleva kesävihanta, yksikotinen pensas tai pieni puu, joka kuuluu pihlajien sukuun ja ruusukasvien heimoon.Alanko, 243. == Ulkonäkö ja koko == Amerikanpihlaja on melko hidaskasvuinen ja lyhytikäinen pensas tai puu, jonka korkeus on 3–9 metriä ja rinnankorkeusläpimitta 10–25 senttimetriä. Yleensä sen runko ei kasva kovin korkeaksi paitsi tiheän lehväkatoksen alla, jolloin myös sen haarat alkavat ylempää rungosta. Sillä on kapean pyöreä latvus, yläviistot tai siirottavat haarat ja sileä kuori. Talvisilmut ovat tahmeat ja kaljut tai heikosti karvaiset. Varrella kierteisesti sijaitsevat lehdet ovat korvakkeelliset ja vihreät mutta muuttuvat syksyllä kullanoransseiksi. Lehtilapa on 6–8-parinen ja suippolehdykkäinen; päätölehdykkä ei ole muita lehdyköitä isompi.Alanko, 244. Amerikanpihlaja kukkii touko–heinäkuussa ja kantaa hedelmää elokuussa. Sen kukinto on 8–10 senttimetriä leveä kertotasohuiskilo, joka muodostuu kaksineuvoisista, säteittäisistä kukista. Yksittäisessä kukassa on 15–25 hedettä, 2–5 emiä, 5 verhiönliuskaa sekä 5–6 millimetriä leveä, valkoinen teriö, jossa on säteittäin 5 erillistä terälehteä. Hedelmä on punainen tai kellanpunainen pohjusmarja, joka jää talven ajaksi terttuun. Linnut käyttävät pihlajan marjoja ravinnokseen ja levittävät samalla tehokkaasti sen siemeniä. == Levinneisyys == Amerikanpihlaja on kotoisin Pohjois-Amerikan koillisosista, missä sen levinneisyysalue ulottuu pohjoisessa Newfoundlandiin ja Nova Scotiaan, lännessä Minnesotaan ja itäisimpään Etelä-Dakotaan ja Pohjois-Dakotaan sekä etelässä New Jerseyyn ja Pennsylvaniaan. Lisäksi se on levinnyt Appalakkien vuorijonoa pitkin etelään aina Etelä-Carolinaan ja Georgiaan saakka. == Elinympäristö == Amerikanpihlaja menestyy parhaiten valoisilla ja avoimilla paikoilla, viileänkosteassa ja happamassa maaperässä. Yleensä se kasvaa kosteilla rinteillä, valuvesijuoteilla ja kalliokoissa. == Käyttö == Amerikanpihlajaa käytetään jonkin verran koristepuuna mutta muuten sen taloudellinen merkitys on vähäinen. Hirvet ja valkohäntäpeurat syövät mielellään sen lehtiä, silmuja ja kuorta, ja monet linnut ja pienet nisäkkäät käyttävät ravinnokseen sen marjoja. == Lähteet == * ;Viitteet Luokka:58.41 Puut, pensaat Luokka:Pihlajat
İmişli

İmişli () on kaupunki Azerbaidžanissa. Se sijaitsee Araksjoen varrella 230 kilometriä Bakusta lounaaseen. Kaupunki on İmişlin piirin keskus. Sen kautta kulkee Bakun ja Nahitševanin välinen rautatie. Asukkaita on 34 200 henkeä (vuonna 2010). İmişlistä tuli piirikeskus vuonna 1938, kaupunkimainen taajama vuonna 1944 ja kaupunki vuonna 1960. Siellä toimii elintarvike- ja rakennustarviketeollisuuta sekä rautatieliikennettä palvelevia yrityksiä. Nähtävyyksiin kuuluu historiallinen museo. ==Lähteet== ==Aiheesta muualla== * İmişlin piirin sivusto Luokka:Azerbaidžanin kaupungit Luokka:İmişlin piirikunta
MiniSuperMoto

MiniSuperMoto on moottoriurheilulaji, jossa ajetaan kilpaa asfalttiradalla sileärenkaisilla minikrossipyörillä. Suomessa ajetaan moottoriliiton alaisuudessa kahta luokkaa: Maksimissaan 150cc ja maksimissaan 210cc, 4-tahti moottoreilla. Kilpailut ajetaan yleensä karting-radoilla, SML:n sääntöjen mukaan. Kuljettajien tulee olla 13 vuotta täyttäneitä tai vanhempia. ==Aiheesta muualla== * Tekniset säännöt 2011 * RiceRocketRacing ry Luokka:Moottoripyöräurheilu
I Am Number Four

I Am Number Four on Pittacus Loren nuorille suunnattu tieteisromaani, jonka HarperCollins julkaisi 3. elokuuta 2010. Pittacus Lore on kirjailijanimi, jonka takana ovat James Frey ja Jobie Hughes. Kirja vietti seitsemän viikkoa New York Timesin bestseller-listan ensimmäisellä sijalla. DreamWorks SKG osti oikeudet romaaniin perustuvaan elokuvaan kesäkuussa 2009. Elokuvasovitus sai ensi-iltansa 18. helmikuuta 2011. I Am Number Four on ensimmäinen osa seitsenosaisesta Lorien Legacies -sarjasta. Seuraava kirja, The Power of Six, julkaistiin 23. elokuuta 2011. == Lähteet == Luokka:Vuoden 2010 kirjat Luokka:Nuortenkirjat Luokka:Yhdysvaltalaiset tieteisromaanit
Marjotaipale

Marjotaipale on kylä Joutsassa Keski-Suomessa Suonteen rannalla. Asukkaita on vähän, mutta metsää ja lampia on paljon, ja kylä on pinta-alaltaan suuri. Kokoontumispaikkana kylällä on Joutsan itäisen maa- ja kotitalousseuran ylläpitämä Maapirtti. Kesäasukkaita on runsaasti. ==Lähteet== Luokka:Joutsan kylät
Kim Curly Band (yhtye)

Kim Curly Band oli vuonna 2005 perustettu helsinkiläinen americana-rockyhtye. Yhtye julkaisi ensimmäisen EP:nsä vuonna 2006 ja ensimmäisen pitkäsoittonsa 2010. Yhtye herätti keväällä 2011 huomiota saadessaan riippumattomasta asemastaan huolimatta kappaleensa "Passerby" Hollywoodissa julkaistuun elokuvaan The 5th Quarter, jossa näyttelevät muun muassa Aidan Quinn ja Andie MacDowell. Kim Curly Bandin toinen albumi So long, King Desire julkaistiin 14. syyskuuta 2011. Yhtye hajosi kuukausi levyn julkaisun jälkeen. ==Diskografia== Studioalbumit * * EP:t ja singlet * * * * == Kokoonpano == * Kimmo Numminen – laulu, kitara * Juuso Kolho – sähkökitara * Topi Karvonen – basso * Pyry Peltomäki – rummut * Viljami Viippola – koskettimet * Antti Vuorenmaa – pedal steel, sähkökitara (2010–2011) Luokka:Suomalaiset rockyhtyeet
Beyləqan

Beyləqan () on kaupunki Azerbaidžanissa. Se sijaitsee Milin tasangolla 265 kilometriä Bakusta lounaaseen. Kaupunki on Beyləqanin piirin keskus. Asukkaita on 15 500 henkeä (vuonna 2010). Paikkakunnasta tuli piirikeskus vuonna 1939 ja kaupunki vuonna 1966. Vuoteen 1989 saakka sen nimenä oli Ždanovsk (ven. Ждановск) Andrei Ždanovin mukaan. Nykyinen nimitys perustuu seudulla sijainneeseen muinaiseen kaupunkiin. Beyləqan on maatalousalueen keskus, jossa toimii elintarvike- ja jalostusteollisuutta. ==Lähteet== ==Aiheesta muualla== * Azerb.com: Beylaqan (Beilagan, Baylagan) * Beyləqanin piirin sivusto Luokka:Azerbaidžanin kaupungit Luokka:Beyləqanin piirikunta
Vikingen

Vikingen oli Helsingissä vuosina 1870–1874 ilmestynyt ruotsinkielinen sanomalehti. Ruotsinkieliselle sivistyneistölle suunnattu lehti oli svekomaanien jyrkän linjan äänitorvi, ja sen tärkeänä taustavaikuttajana ja aatteellisena isänä oli professori A. O. Freudenthal. Ensimmäinen päätoimittaja oli Carl Federley vuoteen 1872 ja hänen jälkeensä tilalle tuli ylioppilas Hugo Rafael Schauman. Vikingenin perustajiin kuului myös ylioppilas Axel Lille, joka toimi sen viimeisenä päätoimittajana vuonna 1874. Tiukan ruotsalais-kansallinen Vikingen vastusti paitsi fennomaaneja myös liberaaleja, mikä rajasi sen kannatuspohjan liian kapeaksi. Taloudellisesti kannattamattomana lehti jouduttiin lopettamaan neljän vuoden kuluttua. Vielä pitkään Vikingenin lakkaamisen jälkeen svekomaaneja kutsuttiin erityisesti suomenkielisessä lehdistössä ”viikingeiksi”. ==Lähteet== * Suomen lehdistön historia 7. Kustannuskiila Oy, Kuopio 1988. ===Viitteet=== Luokka:Helsingin media Luokka:Ilmestymästä lakanneet suomalaiset ruotsinkieliset sanomalehdet
Cəbrayıl

Cəbrayıl (; ) on kaupunki Azerbaidžanissa. Se sijaitsee Karabahvuorten eteläpuolella 338 kilometriä Bakusta lounaaseen. Cəbrayılin kylästä tuli vuonna 1868 Jelizavetpolin lääniin kuuluneen kihlakunnan keskus. Myöhemmin kihlakunnan hallinto siirrettiin Karjaginoon. Vuonna 1930 paikkakunnasta tuli Cəbrayılin piirin keskus ja vuonna 1980 kaupunki. Neuvostoaikana se oli maatalousalueen keskus, jossa toimi meijeri ja kudottiin mattoja. Vuoden 1989 väestönlaskennan mukaan siellä oli 6 100 asukasta. Armenialaiset joukot miehittivät Cəbrayılin Vuoristo-Karabahin sodan aikana elokuussa 1993, jolloin koko azeriväestö pakeni kaupungista. Myöhemmin se kuului Džrakan-nimisenä de facto itsenäisen Vuoristo-Karabahin tasavallan Hadrutin piiriin. Azerbaidžan ilmoitti vallanneensa kaupungin takaisin lokakuussa yhteenottojen alettua uudestaan vuonna 2020. ==Lähteet== Luokka:Azerbaidžanin kaupungit Luokka:Cəbrayılin piirikunta
I Am Number Four (elokuva)

I Am Number Four on vuonna 2011 ilmestynyt yhdysvaltalainen nuorten tieteiselokuva, jonka on ohjannut D. J. Caruso ja jonka pääosia näyttelevät Alex Pettyfer, Timothy Olyphant, Teresa Palmer, Dianna Agron, Kevin Durand ja Callan McAuliffe. Elokuva perustuu samannimiseen romaaniin vuodelta 2010. Elokuvakäsikirjoituksen ovat tehneet Al Gough, Miles Millar ja Marti Noxon. The Hollywood Reporter arvioi elokuvan budjetiksi 50–60 miljoonaa Yhdysvaltain dollaria. Elokuva julkaistiin 18. helmikuuta 2011. == Näyttelijät == == Lähteet == ==Aiheesta muualla== * Luokka:Yhdysvaltalaiset tieteiselokuvat Luokka:Yhdysvaltalaiset romaaneihin perustuvat elokuvat Luokka:Yhdysvaltalaiset nuortenelokuvat Luokka:Steven Spielbergin tuottamat elokuvat Luokka:Vuoden 2011 yhdysvaltalaiset elokuvat Luokka:D. J. Caruson ohjaamat elokuvat
Pullotalo John J. Makinen

Pullotalo John J. Makinen () on suomalaissyntyisen John Makisen vuonna 1941 valmistama talo, jossa hän käytti tyypillisen rakennusaineen sijasta lasipulloja. Nykyään museona toimiva rakennus sijaitsee Michiganin osavaltiossa, Yhdysvalloissa. Luokka:Yhdysvaltain kotimuseot Luokka:National Register of Historic Places Luokka:Michiganin rakennukset ja rakennelmat
Fruktoosi-1,6-bisfosfaatti

Fruktoosi-1,6-bisfosfaatti (C6H14O12P2) on 1- ja 6-asemasta fosforyloitu fruktoosin johdannainen. Sillä on tärkeä rooli monissa biokemiallisissa tapahtumissa muun muassa glykolyysissä, glukoneogeneesissä ja fotosynteesissä. ==Glykolyysi== Glykolyysissä fruktoosi-1,6-bisfosfaattia muodostuu, kun fosfofruktokinaasi-1-entsyymi liittää fosfaattiryhmän fruktoosi-6-fosfaatille. Glykolyysin seuraavassa vaiheessa yhdiste reagoi edelleen ja hajoaa aldolaasi A:n katalysoimana kahdeksi kolme hiiliatomia sisältäväksi yhdisteeksi glyseraldehydi-3-fosfaatiksi ja dihydroksiasetonifosfaatiksi ja tämä on tasapainoreaktio. Fruktoosi-1,6-bisfosfaatti toimii myös glykolyysin viimeisessä vaiheessa aktivaattorina pyruvaattikinaasille, joka katalysoi fosfoenolipyruvaatin muuntumista pyruvaatiksi.Berg, Tymoczko & Stryer s. 438, 463, 465 Champe, Harvey & Ferrier s. 98–99 ==Glukoneogeneesi ja fotosynteesi== Glukoneogeneesissä maksassa aldolaasi A katalysoi fruktoosi-1,6-bisfosfaatin muodostumista glyseraldehydi-3-fosfaatista ja dihydroksiasetonifosfaatista. Yhdiste hydrolysoituu seuraavassa vaiheessa fruktoosi-1,6-bisfosfataasientsyymin katalysoimana muodostaen fruktoosi-6-fosfaattia ja fosfaatti-ionin.Garrett & Grisham, s. 667 Fotosynteesin yhteydessä kasvisolujen sytosolissa fruktoosi-1,6-bisfosfaatista muodostuu fruktoosi-1,6-bisfosfataasin vaikutuksesta fruktoosi-6-fosfaattia. Tästä kasvit muokkaavat edelleen glukoosia sakkaroosisynteesiin.Heldt & Heldt, s. 257 ==Lähteet== * * * * == Aiheesta muualla == *Kyoto Encyclopedia of Genes and Genomes (KEGG): D-Fructose 1,6-bisphosphate Luokka:Metabolia Luokka:Orgaaniset fosfaatit
Per Olof Sköldberg

Per Olof Sköldberg (19. tammikuuta 1910, Kristinehamn, Värmlanti – 16. heinäkuuta 1979)http://www.sports-reference.com/olympics/athletes/sk/olof- skoldberg-1.html oli Ruotsia edustanut kilpa-ampuja ja olympiamitalisti. Helsingin 1952 olympialaisissa Larsen voitti hopeaa hirviammunnassa kerta- ja kaksoislaukausten yhteiskilpailussa. Hänen yhteistuloksensa oli 409, joka koostui kertalaukausten pisteistä 209, ja parilaukausten 200 pisteestä.Helsingin olympialaisten virallinen raportti (engl.) Kultaa voittanut Norjan John Larsen voitti hänet 4 pisteellä. Melbournen 1956 olympialaisissa Sköldberg voitti jälleen hopeaa, nyt tuloksella 432. Maailmanmestaruuskisoista Sköldberg sai kaikkiaan 2 kultaa, yhden hopean ja yhden pronssin henkilökohtaisista lajeista vuosina 1937-1949.MM-kisamitalistit Joukkuemitaleita hän voitti vielä myöhemminkin. ==Aiheesta muualla== * Suomen metsästysmuseo ==Lähteet== Luokka:Ruotsalaiset ampujat Luokka:Ruotsalaiset olympiamitalistit Luokka:Vuonna 1910 syntyneet Luokka:Vuonna 1979 kuolleet
Hatynin joukkomurha

Hatynin joukkomurha oli natsi-Saksan valkovenäläisiin siviileihin kohdistama joukkomurha, joka tapahtui Lahoiskin piirin Hatynin kylässä, Minskin alueella 22. maaliskuuta 1943. Hävitetyn kylän nimi Hatyn () on peräisin valkovenäjän taloa tai asuinpaikkaa tarkoittavasta sanasta (хата). Paikka sijaitsee 60 kilometriä Minskistä pohjoiseen. Joukkomurhan 149 uhrista 75 oli lapsia. Surmatyön toteutti pääosin 118. Schutzmannschaft-pataljoona, johon oli värvätty neuvostoliittolaisia sotavankeja ja vapaaehtoisia lähinnä Kiovan seudulta. Pataljoonan ytimen muodostivat ukrainalaiset nationalistit Bukovinasta, joka oli liitetty Neuvostoliittoon Romaniasta 1940 Molotov- Ribbentrop-sopimuksen mukaisesti. == Hatynin muistoalue == Hatynin ja muiden toisen maailmansodan aikana Valko-Venäjän siviiliväestöön kohdistuneiden tuhotöiden muistoksi avattiin vuonna 1969 laaja ja vaikuttava Hatynin muistoalue, jota täydennettiin näyttelyrakennuksella vuonna 2004. Hatynin kylässä oli ennen hävitystä yhteensä 26 taloa. Jokaisen talon savupiippujen paikalla seisoo nykyään betoninen pilari, johon on kirjattu kunkin hävitetyn talon surmattujen asukkaiden nimet ja iät. On myös kelloja, jotka soivat 2 minuutin määrävälein. Muistoalueella kerrotaan, että saksalaismiehityksen aikana maassa tuhottiin 209 kaupunkia tai kaupunkitaajamaa. Kyliä hävitettiin tai poltettiin noin 9 200 kappaletta. Valkovenäläisiä surmattiin sodan aikana 2 700 000 henkeä. Alueen 128 metriä pitkällä muistoseinällä luetellaan 260 Valko-Venäjällä olleen kuolemanleirin tai joukkomurhan paikkaa nimineen ja uhrimäärineen. Maan kuolemanleireillä sai surmansa yli miljoona ihmistä. Sodan jälkeen ainakin 433 Hatynin kaltaista kylää rakennettiin ja asutettiin uudelleen. == Lähteet == == Aiheesta muualla == * Hatynin muistoalueen verkkosivusto (khatyn.by) , tai Luokka:Toisen maailmansodan sotarikokset Luokka:Joukkosurmat Luokka:Valko-Venäjän historia Luokka:1943 Luokka:Minskin alue
Grant Hill

Grant Henry Hill (s. 5. lokakuuta 1972 Dallas) on yhdysvaltalainen aktiiviuransa lopettanut koripalloilija. == Ura == Hill pelasi yliopistokoripalloa Duken yliopistossa vuosina 1990–1994 ja voitti joukkueen paidassa kaksi NCAA-mestaruutta. Hän osallistui NBA:n vuoden 1994 varaustilaisuuteen, jossa Detroit Pistons varasi hänet kolmantena pelaajana. Hill edusti seuraa NBA:ssa ensimmäiset kuusi kauttaan. Tulokaskaudellaan hänet valittiin vuoden tulokkaaksi. Kausi 1999–2000 oli tilastollisesti hänen parhaansa NBA:ssa, sillä hän teki 25,8 pistettä ottelua kohden. Elokuussa 2000 Hill myytiin Orlando Magicille, jolloin Pistons sai vaihdossa Chucky Atkinsin ja Ben Wallacen. Hän edusti seuraa vuoteen 2007 asti, jonka jälkeen hän siirtyi Phoenix Sunsiin. Vuonna 2012, viiden Sunsissa pelatun kauden jälkeen, hän teki vapaana pelaajana sopimuksen Los Angeles Clippersin kanssa. Clippers- kauden jälkeen Hill ilmoitti lopettavansa uransa.http://yle.fi/urheilu/grant_hill_lopettaa_mittavan_pelaajauransa/6669621?origin=rss# Muutama päivä myöhemmin myös Jason Kidd, jonka kanssa Hill oli jakanut vuoden tulokkaan palkintonsa vuonna 1995, ilmoitti koripalloilijanuransa loppuvan.http://yle.fi/urheilu/10-kertainen_all-star- pelaaja_lopettaa_pitkan_uransa/6671563 Hill valittiin urallaan kerran NBA:n ensimmäiseen tähdistökentälliseen, vuonna 1997, ja neljästi toiseen tähdistökentälliseen, vuosina 1996 ja 1998–2000. Hän pelasi myös seitsemänä vuonna NBA:n tähdistöottelussa. Hill edusti maataan Atlantan olympialaisissa vuonna 1996. == Lähteet == == Aiheesta muualla == * NBA:n pelaajaprofiili Luokka:Yhdysvaltalaiset koripalloilijat Luokka:Yhdysvaltalaiset olympiavoittajat Luokka:Vuonna 1972 syntyneet Luokka:Elävät henkilöt
Ortelan koulu

Ortelan koulu on Hämeenlinnan Hätilän kaupunginosassa toimiva alakoulu. Koulussa annetaan opetusta luokka-asteille 1–6. Vuonna 2017 koulussa oli 134 oppilasta. Koulun rehtorina toimii Annukka Lahtinen. ==Lähteet== Luokka:Hämeenlinnan peruskoulut Luokka:Hätilä
Justin Murisier

pienoiskuva|Justin Murisier Justin Murisier (s. 8. tammikuuta 1992 Martigny) on sveitsiläinen alppihiihtäjä. Seuratasolla hän edustaa Bagnesia. Nuorten maailmanmestaruuskilpailuissa Crans-Montanassa vuonna 2011 Murisier voitti hopeaa pujottelussa sekä alppiyhdistetyssä. Supersuurpujottelussa hän sijoittui pronssille. Euroopan nuorten olympiafestivaaleilla 2009 hän voitti kultaa pujottelussa ja laski seitsemänneksi suurpujottelussa. Aikuisten arvokilpailuissa Murisier kilpaili ensimmäisen kerran Garmisch-Partenkirchenin MM-kilpailuissa 2011. Suurpujottelussa hän oli kolmastoista ja pujottelussa 25:s. Vailin / Beaver Creekin MM-kilpailuissa 2015 hän sijoittui pujottelussa 13:nneksi. Sankt Moritzin MM-kilpailuissa 2017 hän oli alppiyhdistetyssä kuudes ja suurpujottelussa kahdeksas. Cortina d'Ampezzon MM-kilpailuissa 2021 hän sijoittui alppiyhdistetyssä kahdeksanneksi. Pekingin olympialaisissa 2022 hän oli alppiyhdistetyssä neljäs, Courchevelin / Méribelin MM-kilpailuissa 2023 syöksylaskussa kahdestoista ja Saalbachin MM-kilpailuissa 2025 samassa lajissa kahdeksas. Murisierin ensimmäinen kilpailu alppihiihdon maailmancupissa oli Adelbodenin pujottelussa 10. tammikuuta 2010. Ensimmäiset maailmancupin pisteensä hän saavutti 12. joulukuuta 2010 Val d'Isèren pujottelussa laskettuaan lähtönumerolla 52 kahdeksanneksi. Murisier loukkasi polvensa syyskuussa 2011 pelattuaan jalkapalloa, ja koko kausi 2011–2012 jäi häneltä väliin. Murisier loukkaantui uudelleen ennen kauden 2012–2013 alkua Ushuaiassa käydyissä harjoituksissa. Joulukuussa 2016 Murisier saavutti siihen mennessä parhaan sijoituksensa maailmancupissa oltuaan neljäs Santa Caterinan alppiyhdistetyn kilpailussa. Hän sijoittui saman kauden alppiyhdistetyn cupissa neljänneksi. Ensimmäisen palkintosijansa hän saavutti oltuaan kolmas Alta Badian suurpujottelussa joulukuussa 2020. Ensimmäisen voittonsa hän saavutti Beaver Creekin syöksylaskussa joulukuussa 2024. == Lähteet == == Aiheesta muualla == * Justin Murisierin kotisivut Luokka:Sveitsiläiset alppihiihtäjät Luokka:Vuonna 1992 syntyneet Luokka:Elävät henkilöt
Patrick Küng

Patrick Küng (s. 11. tammikuuta 1984) on sveitsiläinen uransa lopettanut alppihiihtäjä ja maailmanmestari. Seuratasolla hän edusti Mürtschen Kerenzerbergiä. Nuorten maailmanmestaruuskilpailuissa Mariborissa vuonna 2004 Küng sijoittui suurpujottelussa neljänneksi ja supersuurpujottelussa kuudenneksi. Schladmingin MM-kilpailuissa 2013 hän oli syöksylaskussa seitsemäs ja supersuurpujottelussa 18:s. Sotšin olympialaisissa 2014 hän sijoittui supersuurpujottelussa 12:nneksi ja syöksylaskussa 15:nneksi. Vailin / Beaver Creekin MM-kilpailuissa 2015 Küng voitti kultaa syöksylaskussa ja oli supersuurpujottelussa 16:s. Sankt Moritzin MM-kilpailuissa 2017 hän sijoittui syöksylaskussa neljänneksi. Küngin ensimmäinen kilpailu alppihiihdon maailmancupissa oli Wengenin superalppiyhdistetyssä 16. tammikuuta 2009, jossa hän sijoittui 19:nneksi. Kymmenen parhaan joukkoon hän sijoittui ensimmäisen kerran Garmisch-Partenkirchenissä 10. maaliskuuta 2010 laskettuaan syöksylaskussa kolmanneksi. Kaudella 2011–2012 Küng oli toinen Bormion syöksylaskussa. Ensimmäisen voittonsa Küng saavutti joulukuussa 2013, kun hän voitti Beaver Creekin supersuurpujottelun. Hän voitti samalla kaudella myös Wengenin syöksylaskun sekä sijoittui toiseksi Kvitfjellin supersuurpujottelussa. Hän oli kaudella 2013–2014 maailmancupin kokonaiskilpailussa kymmenes ja supersuurpujottelucupissa kolmas. Eurooppa- cupissa Küng voitti syöksylaskun kokonaiscupin kaudella 2008–2009. Hän on voittanut yhden kultamitalin Sveitsin mestaruuskilpailuissa. Se tuli syöksylaskussa vuonna 2010. Küng lopetti uransa alppihiihtäjänä keväällä 2019. == Lähteet == == Aiheesta muualla == *Patrick Küngin kotisivut Luokka:Sveitsiläiset alppihiihtäjät Luokka:Vuonna 1984 syntyneet Luokka:Elävät henkilöt
Gyrðir Elíasson

Gyrðir Elíasson (s. 4. huhtikuuta 1961 Reykjavik) on islantilainen kirjailija ja kääntäjä. Gyrðir kouluttautui aluksi opettajaksi, mutta kun hänen runokokoelmansa Svarthvit axlabönd julkaistiin vuonna 1983, hän jättäytyi täysipäiväiseksi kirjailijaksi. Kääntäjänä hänet tunnetaan muun muassa Richard Brautiganin ja William Saroyanin teosten islanninnoksista. Gyrðirille myönnettiin vuoden 2011 Pohjoismaiden neuvoston kirjallisuuspalkinto novellikokoelmasta Milli trjánna ('Puiden joukossa'). Palkintoraadin puheenjohtajan Eva Strömin mukaan teos on korkeatasoista sanataidetta. Vaikka Gyrðir Eliasson on kirjailijana sofistikoitunut, hän on kuitenkin lukijalle helposti lähestyttävä. Näennäisen yksinkertaiset tekstit sisältävät yllätyksiä, niissä voi olla lukijaa pelottavia ja yliluonnollisia aineksia.Oscar Rossi, PN-palkinto meni yllättäen islantilaiselle Gyrðir Elíasson, Helsingin Sanomat 13.4.2011 sivu D 3 Islantilainen sanomalehti VD on valinnut teoksen Vatnsfólkið vuoden 1997 kirjaksi. Sen novelleille on ominaista melankolia ja toivo.Gyrðir Elíasson, Edda.is (Archive.org) Gyrðir on vaikuttanut nuoriin islantilaisiin kirjailijoihin mutta myös muiden alojen taiteilijoihin. Islantilainen yhtye Sigur Rós on maininnut hänet musiikkinsa merkittäväksi vaikuttajaksi. Gyrðirin teoksista on suomennettu muutamia novelleja. Kokonaisia teoksia on käännetty ruotsiksi, tanskaksi ja englanniksi. ==Teokset== * Svarthvit axlabönd, 1983 * Bréfbátarigningin, 1988 * Svefnhjólið, romaani, 1990 * Vatnsfólkið, novelleja, 1997 * Gula húsið, novelleja, 2000 * Milli trjánna, 2010 * "Vesikansa" antologiassa Meren neitoja ja meren miehiä, BTJ/Islannin suurlähetystö, 2001 * "Yli aikain vuorten". Suom. Timo Karlsson. - ilmestynyt Parnassossa 2/93. Alkuteos: Yfir tímans fjöll ==Lähteet== ==Aiheesta muualla== * Gyrðir Elíasson in esittely suomeksi Pohjoismaiden neuvoston sivulla * Nuori Voima 4/2012 sisältää Gyrðir Elíassonin novelleja * Ljóð (poesía / poésie) , * Gyrðir Elíassonin haastattelu Luokka:Islantilaiset kirjailijat Luokka:Islantilaiset kääntäjät‎ Luokka:Pohjoismaiden neuvoston kirjallisuuspalkinnon saajat Luokka:Vuonna 1961 syntyneet Luokka:Elävät henkilöt
Ismail Ahmed Kadar Hassan

Ismail Ahmed Kadar Hassan (s. 23. toukokuuta 1987 Lille, Ranska) on djiboutilais-ranskalainen jalkapalloilija, pelipaikaltaan keskikenttäpelaaja. Hän edustaa seuratasolla Slovakian pääsarja Corgoň Ligassa pelaavaa FK Dunajská Stredaa, jossa hän on ollut vuodesta 2008 lähtien. Hassan on pelannut maajoukkueessa kymmenen ottelua ja tehnyt niissä yhteensä neljä maalia. == Lähteet == Luokka:Djiboutilaiset jalkapalloilijat Luokka:Ranskalaiset jalkapalloilijat Luokka:Vuonna 1987 syntyneet Luokka:Elävät henkilöt
Kiilaliitos

Kiilaliitos on liitosmuoto, jolla kone-elin, kuten hammaspyörä, saadaan pyörimään akselin mukana. Kyseessä on siis akselin ja navan välisestä liitoksesta. Liitos voi olla joko muotosulkeinen tai kitkasulkeinen, riippuen siitä, kuinka momentinsiirto tapahtuu. Muotosulkeisessa liitoksessa ei ole akselin ja navan välillä säteen suuntaista puristusta, tai sitä on hyvin vähän. Momentinsiirto tapahtuu yksinomaan kiilan välityksellä. Muotosulkeisia liitoksia on erilaisia, riippuen kiilan ja sen uran muodosta. Näitä ovat esimerkiksi: * tasakiilaliitos * kiekkokiilaliitos (Woodruff-kiila) * tangenttikiilaliitos Kitkasulkeisessa liitoksessa aiheutetaan akselin ja navan välille niin suuri pintapaine, että momentinsiirto voi tapahtua kitkavoimien avulla.Näitä ovat esimerkiksi: * ahtokiilaliitos * hokkakiilaliitos == Lähteet == * Ansaharju, Maaranen: Koneenasennus, WSOY 2008 * Blom: Koneenelimet ja mekanismit, Edita Prima Oy 2006 Luokka:Konetekniikka
Maarten Tjallingii

Maarten Tjallingii (s. 5. marraskuuta 1977 Leeuwarden) on alankomaalainen maantiepyöräilijä. Hän aloitti ammattilaisuransa Skil-Shimano-joukkueessa 2006–2007, edusti Silence-Lottoa kaudella 2008 ja kilpaili ammattilaisuransa viimeiset vuodet 2009–2016 alankomaalaistallissa, joka tunnettiin nimillä Rabobank, Belkin Pro Cycling Team ja Team LottoNL-Jumbo. Tjallingii kilpaili myös maastopyöräilyssä ja cyclocrossissa. == Saavutuksia == Lähde: Cycling Archives ;2001 :Tour du Faso, 2. etapin voitto ;2003 :Tour du Faso, kokonaiskilpailun ja 1. etapin voitto ;2006 :Belgian ympäriajo, kokonaiskilpailun ja 1. etapin voitto :Tour of Qinghai Lake, kokonaiskilpailun ja 7. etapin voitto ;2007 :Belgian ympäriajo, kokonaiskilpailussa toinen ;2011 :Pariisi–Roubaix, kolmas ;2013 :World Ports Classic, 2. etapin voitto == Lähteet == Luokka:Alankomaalaiset maantiepyöräilijät Luokka:Vuonna 1977 syntyneet Luokka:Elävät henkilöt
Ryan Edgar

Ryan Edgar (s. 10. elokuuta 1986 Lontoo, Yhdistynyt kuningaskunta) on dominicalais-englantilainen jalkapalloilija, pelipaikaltaan keskikenttäpelaaja. Hän edustaa seuratasolla Isthmian Leaguessa pelaavaa Aveley FC:tä. Edgar aloitti uransa Canvey Island FC:ssä, josta hän siirtyi vuonna 2008 Histon FC:hen käytyään myös Luton Townin testattavana. Hän pelasi Histonin jälkeen kahdessa muussa seurassa ennen kuin meni takaisin Canvey Islandille, josta hän lähti vielä samana vuonna nykyiseen seuraansa Aveley FC:hen. Edgar pelasi ensimmäiset ottelunsa Dominican maajoukkueessa vuonna 2008, kun hän pelasi kahdesti Barbadosta vastaan vuoden 2010 MM-kisojen karsinnan yhteydessä. Kyseessä ovat edelleen pelaajan ainoat maaottelut. Edgar on jalkapalloilija Jermain Defoen serkku. == Lähteet == Luokka:Dominicalaiset jalkapalloilijat Luokka:Englantilaiset jalkapalloilijat Luokka:Vuonna 1986 syntyneet Luokka:Elävät henkilöt
Darent

Darent (myös Darenth tai Dartford Creek) on noin 34 kilometriä pitkä Thamesin sivujoki Kentin kreivikunnassa Kaakkois-Englannissa. Se saa alkunsa Westerhamin eteläpuolella sijaitsevilta kukkuloilta ja laskee Thamesiin Crayford Nessin lähistöllä. Darent virtaa useiden pienten kylien ja Dartfordin kaupungin halki. Dartfordin pohjoispuolella Darentiin yhtyy sen merkittävin sivujoki Cray. == Aiheesta muualla == Luokka:Kentin kreivikunnan joet Luokka:Thamesin vesistö
Tatjana Nabijeva

Tatjana Olegovna Nabijeva (, s. 21. marraskuuta 1994 Pietari) on venäläinen telinevoimistelija, maailman- ja Euroopan mestari. Nabijeva kuului Rotterdamin MM-kilpailuissa 2010 kultaa voittaneeseen Venäjän joukkueeseen. Tokion MM- kilpailuissa 2011 hän saavutti hopeaa eritasonojapuilla ja joukkuekilpailussa. Nanningin MM-kilpailuissa 2014 hän sai joukkuepronssia. Euroopan- mestaruuskilpailuissa Nabijeva on voittanut joukkuekilpailussa kultamitalin Birminghamista 2010 ja kaksi muuta mitalia. == Lähteet == * Nabieva Tatiana FIG ===Viitteet=== == Aiheesta muualla == * Virallinen kotisivu Luokka:Venäläiset telinevoimistelijat Luokka:Vuonna 1994 syntyneet Luokka:Elävät henkilöt
Jekaterina Kurbatova

Jekaterina Vladimirovna Kurbatova (, s. 7. lokakuuta 1992 Moskova) on venäläinen telinevoimistelija, maailman- ja Euroopan mestari. Kurbatova kuului sekä Rotterdamin MM-kilpailuissa 2010 että Birminghamin EM-kilpailuissa 2010 kultaa voittaneeseen Venäjän joukkueeseen. Lisäksi Kurbatova voitti Birminghamissa hypyn Euroopan mestaruuden. == Lähteet == * Ekaterina Kurbatova – FIG Luokka:Venäläiset telinevoimistelijat Luokka:Vuonna 1992 syntyneet Luokka:Elävät henkilöt
Infected

Infected on ruotsalainen power metal -yhtye HammerFallin kahdeksas studioalbumi joka julkaistiin 20. toukokuuta 2011. Tämä on HammerFallin ensimmäinen albumi, jonka tuottajana toimii James Michael. Albumi nousi Suomen virallisen listan sijalle 44. == Albumin kansi == Kannessa piti olla biovaara merkki harmaalla pohjalla, mutta lakiongelmien ja negatiivisen palautteen takia kansi on suunniteltu uudestaan. Uudessa kannessa tulee olemaan verinen käsi, jonka suunnitteli Samwise Didier. Tämä on yhtyeen ensimmäinen albumin kansi, jolla heidän Hector-maskottinsa ei esiinny. == Kappaleet == # # # # # # # # # # # == Kokoonpano == * Joacim Cans – laulu * Oscar Dronjak – kitara * Pontus Norgren – kitara * Fredrik Larsson – basso * Anders Johansson – rummut == Arvostelut == * AllMusic: AllMusic review * Imperiumi.net: Imperiumi.net: Levyarvio * Kaaoszine: 2/10Kaaoszine.fi: Levyarvio * Soundi: Soundi: Levyarvio * Suite101: Suite101: Album review == Aiheesta muualla == * Infected discogs.com -sivustolla * == Lähteet == Luokka:Vuoden 2011 albumit Luokka:HammerFallin albumit
Ksenija Afanasjeva

Ksenija Dmitrijevna Afanasjeva (, s. 13. syyskuuta 1991 Tula, Venäjän SFNT, Neuvostoliitto) on venäläinen telinevoimistelija ja maailmanmestari. Afanasjeva voitti permannon maailmanmestaruuden Tokion MM-kilpailuissa 2011 sekä Euroopan-mestaruuden Moskovassa 2013 ja Montpellier’ssa 2015. Permannon MM-hopeaa hän saavutti Glasgow'ssa 2015. Neliottelun EM-hopeaa hän sai Lausannessa 2009 ja hypyn EM-pronssia 2015. Afanasjeva kuului sekä Rotterdamin MM-kilpailuissa 2010 kultaa voittaneeseen että Tokion MM-kilpailuissa 2011 ja Clermont-Ferrandin EM-kilpailuissa 2008 hopeaa saavuttaneisiin Venäjän joukkueisiin. Pekingin kesäolympialaisissa 2008 Afanasjeva sijoittui puomilla seitsemänneksi, permannolla yhdeksänneksi, eritasonojapuilla 21:nneksi ja Venäjän joukkueessa joukkuekilpailun neljänneksi. Lisäksi hän oli neliottelun karsinnan kuudes: maakohtainen rajoitus finaaliin oli kaksi voimistelijaa maata kohden, ja Afanasjevaa paremmin voimisteli karsinnassa kaksi venäläisnaista. Lontoon kesäolympialaisissa 2012 hän oli voittamassa joukkuekilpailun hopeaa ja sijoittui puomilla viidenneksi sekä permannolla kuudenneksi. == Lähteet == * Kseniya Afanasyeva Biography and Olympic Results Olympics at Sports-Reference.com * Afanasyeva Ksenia FIG * Ksenia Afanasyeva the-sports.org -sivustolla === Viitteet === == Aiheesta muualla == Luokka:Venäläiset telinevoimistelijat Luokka:Venäläiset olympiamitalistit Luokka:Vuonna 1991 syntyneet Luokka:Elävät henkilöt
Seppo Paju

Seppo Paju (s. 9. marraskuuta 1994) on entinen suomalainen frisbeegolfin pelaaja. Hän aloitti frisbeegolfin pelaamisen isänsä ja veljiensä innoittamana 12-vuotiaana. Paju edustaa turkulaista FORE Turku-frisbeegolfseuraa ja pelaa amerikkalaisen Prodigy Discin joukkueessa. Paju toimii myös Joroisten Lukion kummipelaajana. Paju kertoi lopettaneensa kilpauransa 14.11.2022. == Frisbeegolfura == Lajissa kilpailemisen Paju aloitti vuonna 2008 ja hänen ensimmäinen kisansa oli Scandinavian Open Skellefteåssa Ruotsissa. Pajun kolmas kausi kilpatasolla vuonna 2010 oli erittäin menestyksekäs. Hän voitti alle 16-vuotiaiden maailmanmestaruudenhttp://www.pdga.com/tournament_results/15192/Open , alle 19-vuotiaiden Euroopan- mestaruudenhttp://www.pdga.com/tournament_results/15355/Open ja sijoittui avoimen sarjan suomenmestaruuskilpailuissa neljänneksihttp://www.frisbeeliitto.com/kisakone/kilpailu/2/katso/leaderboard . Palkintona menestyksestä MM-kilpailussa suomalainen frisbeegolfyritys Discmania julkisti Pajun nimeä kantavan kiekon. Vuonna 2011 Paju voitti avoimen sarjan Suomen mestaruuden Oulun Meri-Toppilassa. Samana vuonna hän edusti Eurooppaa President's cup -kilpailussa sekä osallistui Kaliforniassa käydyissä MM-kisojen avoimeen sarjaan. MM-kilpailujen yhteydessä käydyssä heittonäytöksessä Paju heitti lajipiireissä kuuluisan "Epic ace" nimen saaneen hole-in-onen, josta hän kuittasi palkintorahaa $500. Vuoden 2012 MM-kisoissa Paju sijoittui avoimessa sarjassa kuudenneksi. Se oli hänen paras sijoituksensa Major-tason kilpailussa, kunnes heinäkuussa 2018 hän sijoittui neljänneksi Tšekin tasavallassa käydyssä Konopiste Openissa. 2013 uusi yhdysvaltalainen välinevalmistaja Prodigy Disc värväsi Pajun tiimipelaajakseen. Urheilullisesti vuosi jäi rikkonaiseksi, koska Paju valmistui merkonomiksi sekä suoritti varusmiespalveluksen. Elokuussa 2014 Paju voitti EM-kisojen avoimen luokan mestaruuden Sveitsin Genevessä. Voiton kunniaksi välinevalmistaja Prodigy Disc julkaisi erikoispainoksen Pajun suosimista kiekoista. Seppo Pajun urasta julkaistiin 2017 lyhytdokumentti "Onnekkaalla matkalla", joka kertoo hänen urastaan, mutta myös dramaattisesta tapahtumasta lapsuudessa. Kauden 2018 Paju on kilpaillut pääosin Yhdysvalloissa, jossa hän on saavuttanut kaksi voittoa (Maricopa Meadows & Challenge at Goat Hill Park). Kroatiassa käydyissä EM-kisoissa Paju sijoittui toiseksi ja MM-kisoissa kuudenneksi. == Yrittäjä == 2014 Paju sisaruksineen perusti frisbeegolfalan yrityksen Prodigy Disc Europen, joka toimii muun muassa maahantuonnin ja ratasuunnittelun parissa edustaen yhdysvaltalaista välinevalmistaja Prodigy Disc Inc.:ä.http://www.prodigydisc.eu/uutiset.html?2 Yhteistyö syveni merkittävästi vuonna 2018, kun Paju sisaruksineen hankki merkittävän osuuden amerikkalaisyhtiöstä.http://www.ts.fi/uutiset/paikalliset/3848388/Turkulaisyhtio+hankki+merkittavan+osuuden+amerikkalaisesta+frisbeegolfvalinevalmistajasta == Lähteet == == Aiheesta muualla == * *Pelaajatiedot PDGA:n sivuilla Luokka:Suomalaiset frisbeegolfaajat Luokka:Vuonna 1994 syntyneet Luokka:Elävät henkilöt
Sunday Songs

Sunday Songs on Paradise Oskarin esikoisalbumi, joka julkaistiin 4. toukokuuta 2011. Albumi sisältää Suomen vuoden 2011 Euroviisujen edustuskappaleen ”Da Da Dam”, joka julkaistiin myös albumin ensimmäisenä singlenä. Albumin tuottajana toimi Leri Leskinen. Albumi sijoittui Suomen albumilistalla julkaisuviikollaan sijalle 28. Parhaimmillaan se on sijoittunut neljänneksi. == Kappaleet == # # # # # # # # # == Arvostelut == * Dome.fi: Dome.fi: Levyarvio * Keskisuomalainen: positiivinenKeskisuomalainen: Levyarvio * Nyt.fi: Nyt.fi: Levyarvio == Lähteet == Luokka:Vuoden 2011 esikoisalbumit Luokka:Suomalaiset popalbumit
Miina Supinen

Miina Supinen (s. 6. tammikuuta 1976 Helsinki) on suomalainen kirjailija, toimittaja ja luovan kirjoittamisen opettaja. Hän asuu perheineen Helsingissä. Supinen on kirjoittanut ylioppilaaksi Etelä-Kaarelan lukiosta ja valmistunut yhteiskuntatieteiden maisteriksi Tampereen yliopistosta pääaineenaan tiedotusoppi. Supinen on kirjoittanut kirjoja sekä lapsille että aikuisille ja työskennellyt toimittajana muun muassa Suomen Tietotoimistossa ja Helsingin Sanomissa. Hän on käsikirjoittanut kuunnelmia, näytelmiä, Ylen Uusi päivä -tv- sarjaa ja osallistunut useisiin novelli- ja esseeantologioihin. Supisen teoksia on käännetty mm. englanniksi, saksaksi, tšekiksi ja tanskaksi. Supisen lyhytproosateos Apatosauruksen maa (2010) oli Runeberg-palkintoehdokkaana. Supinen toimii kirjallisuuskriitikkona Helsingin Sanomissa ja Me Naisissa. Hän on työskennellyt myös Laajasalon opistossa luovan kirjoittamisen osa-aikaisena vastuuopettajana. == Teokset == ===Romaanit=== * * * * ===Novellikokoelmat=== * * === Lastenkirjat === * * * * * * === Muut === * == Lähteet == == Aiheesta muualla == * * Miina Supisen blogi * Miina Supinen haastattelussa Prosak- proosaklubilla, Kirjastokaista-video 17.5.2011. * Miina Supinen lukee teostaan Apatosauruksen maa Prosak-proosaklubilla, Kirjastokaista-video 17.5.2011. * Supinen, Miina: Tahattoman koomikon tunnustuksia Image.fi. 28.5.2012. * Nowak, Nadja: Miina Supisen Mantelimaa on painajainen joulusta Yle Uutiset. 17.12.2015. Luokka:Suomalaiset kirjailijat Luokka:Suomalaiset novellikirjailijat Luokka:Vuonna 1976 syntyneet Luokka:Elävät henkilöt
Kannusjalka

Kannusjalka () on Walter Wangerin, Jr.:n vuonna 1978 ilmestynyt romaani. Teoksen on suomentanut Kersti Juva ja julkaissut suomeksi WSOY vuonna 1980. == Lähteet == Luokka:Yhdysvaltalaiset romaanit Luokka:Vuoden 1978 kirjat
Leonardo Cordeiro

Leonardo Santos Cordeiro (s. 8. marraskuuta 1989 São José dos Campos) on brasilialainen moottoriurheilija. Hän aloitti uransa 13-vuotiaana karting- sarjoissa. Vuosina 2004 ja 2005 Cordeiro voitti Petrobrás Smile Cup -sarjan mestaruuden. Vuosina 2006–2007 hän sijoittui toiseksi Brasilian- mestaruussarjassa. Vuonna 2007 Cordeiro siirtyi Formula 3 Sudamericana -sarjaan. Hän jatkoi sarjassa vuoteen 2009, jolloin hän voitti sarjan mestaruuden. Vuonna 2010 Cordeiro kilpaili GP3-sarjassa Arden-tallissa. Hän saavutti kauden aikana vain yhden pisteen, joka tuli nopeimmasta kierroksesta kauden päätöskilpailussa. Vuonna 2011 Cordeiro jatkoi GP3:ssa Carlin-tallissa. Hän ei saavuttanut pisteitä. Vuonna 2012 Cordeiro kilpaili GT Brasil -sarjassa jossa hän sijoittui GT4 -luokan pisteissä kolmanneksi. == GP3-tulokset == Kausi Talli 1 2 3 4 5 6 7 8 9 10 11 12 13 14 15 16 Pisteet Sijoitus 2010 MW Arden ESP FEA 18 ESP SPR 12 TUR FEA 18 TUR SPR 24 EUR FEA Kesk. EUR SPR 21 GBR FEA Kesk. GBR SPR Kesk. GER FEA Kesk. GER SPR Kesk. HUN FEA 22 HUN SPR 13 BEL FEA 14 BEL SPR Kesk. ITA FEA Kesk. ITA SPR 8 1 27. 2011 Carlin TUR FEA Kesk. TUR SPR 22 ESP FEA 23 ESP SPR 15 EUR FEA 10 EUR SPR 17 GBR FEA 17 GBR SPR 23 GER FEA 17 GER SPR 19 HUN FEA 20 HUN SPR 15 BEL FEA 21 BEL SPR 18 ITA FEA 13 ITA SPR Kesk. 0 30. Luokka:Brasilialaiset autourheilijat Luokka:Vuonna 1989 syntyneet Luokka:Elävät henkilöt Luokka:GP3-kuljettajat
Mercantourin kansallispuisto

Mercantourin kansallispuisto on luonnonsuojelualue Ranskan Alpeilla. Sen keskiosassa on seitsemän asumatonta laaksoa ja reunoilla 28 pientä maalaiskylää. Mont Pegon lähellä on kalliopiirroksia. Puistossa on monipuolinen kasvilajisto ja suurehko gemssipopulaatio. == Lähteet == *http://www.mercantour.eu/ Luokka:Ranskan kansallispuistot Luokka:Provence- Alpit-Riviera
Écrinsin kansallispuisto

Écrinsin kansallispuisto on luonnonsuojelualue Ranskan kaakkoisosassa Grenoblen eteläpuolella. Puiston pinta-ala on 918 neliökilometriä, ja sen korkeimmat huiput kohoavat yli neljään kilometriin. Puistoa hallitsevat lehtikuusimetsät. Harvinaisiin kasvilajeihin kuuluu tikankonttikasveja, ruskolilja ja varjolilja. Puistoon on istutettu 1970-luvulla vuorikauriita. == Lähteet == Luokka:Auvergne-Rhône-Alpes Luokka:Provence-Alpit-Riviera Luokka:Ranskan kansallispuistot
HMAS Quiberon

HMAS Quiberon (viirinumerot G81) oli Australian laivaston Q-luokan hävittäjä toisessa maailmansodassa, mutta se siirtyi vasta 1950 Britannian kuninkaallisen laivaston omistuksesta Australian laivastolle. Se muutettiin 1952 sukellusveneentorjuntafregatiksi. == Valmistus == Alus tilattiin 2. huhtikuuta 1940 3. hätälaivueessa () J. Samuel White and Companylta Cowesista Wightsaarelta, missä köli laskettiin 14. lokakuuta 1940. Alus laskettiin vesille 31. tammikuuta 1942 kumminaan Southamptonin alueen komentajan, kontra- amiraali S. D. Tillardin puoliso. Se nimettiin vuonna 1759 käydyn Quiberoninlahden taistelun mukaan. Ilmahyökkäyksen aiheuttamat vauriot telakalle viivästyttivät aluksen valmistumista. Alus otettiin palvelukseen 6. heinäkuuta 1942 Australian laivastoon ja valmistui 22. heinäkuuta. == Palvelus == Alus suojasi aluksi Pohjois-Atlantin saattueita, kunnes se liitettiin lokakuussa 1942 Pohjois-Afrikan maihinnousuun. Alus upotti 28. marraskuuta Algerian rannikolla Italian laivaston sukellusvene R. Smg. Dessièn. Maihinnousun päätyttyä alus oli Välimerellä ja Intian valtamerellä saattuetehtävissä. Alus osallistui huhtikuussa 1944 lentotukialusosaston mukana Sabangin ja toukokuussa Surabayan iskuihin. Lokakuussa alus tulitti japanilaisten asemia Nikobaareilla. Se osallistui myös amerikkalaisten mukana Okinawan taisteluihin sekä Japanin kotisaarille suunnattuihin iskuihin. Japanin antauduttua alus oli miehitystehtävissä. === Fregatti === Vuoden 1950 alussa tehtiin päätös viiden Australian laivaston Q-luokan aluksen muuttamisesta sukellusveneentorjuntafregateiksi. Muutostyön piti vastata Britannian kuninkaallisen laivaston tyypin 15 fregateiksi muuttamista. Aluksi Australian hallitus esitti edelleen lainassa olleiden alusten muuttamista 400 000 Australian punnan hintaan, mutta Britannian amiraliteetti tarjosi 1. kesäkuuta alukset lahjaksi Australialle. Quiberon siirrettiin 1950 muutettavaksi Cockatoon ja Garden Islandin telakalle Sydneyyn, mistä se palasi 18. joulukuuta 1957 palvelukseen. Sen jälkeen alus oli Kansainliiton strategisessa reservissä Kaukoidän alueella ja Australian laivaston tehtävissä. Alus poistettiin palveluksesta 26. kesäkuuta 1964, jolloin se siirrettiin reserviin. Alus myytiin 15. helmikuuta 1972 romutettavaksi Fujita Salvage Companylle Osakaan Japaniin. Se lähti 10. huhtikuuta hinattuna Sydneystä. ==Lähteet== * * * * === Viitteet === == Aiheesta muualla == Luokka:Australian laivaston Q-luokan hävittäjät Luokka:Australialaiset toisen maailmansodan hävittäjät Luokka:Whiten valmistamat alukset Luokka:Australian laivaston fregatit
Kim (vuoden 1901 kirja)

Kim on Rudyard Kiplingin vakoiluromaani vuodelta 1901. Teoksen tapahtumat sijoittuvat 1881 päättyneen toisen Afganistanin sodan jälkeiseen aikaan, ja sen taustana on Suuri peli eli Venäjän ja Britannian kiista Keski-Aasian hallinnasta."Kim, by Rudyard Kipling", Ian Mackean. Kirjallinen analyysi.Pääkirjoitus, Hs.fi ==Suomennokset== * Kim: koko maailman pikku ystävä, suom. Hannes Leiviskä. Karisto, 1917 * Kim, Suom. Eeva Heikkinen. WSOY, 1971 * Kim: koko maailman ystävä, suom. Tuikku Ljungberg, Delfiini kirjat, 2009 ==Lähteet== ==Aiheesta muualla== * Luokka:Vuoden 1901 kirjat Luokka:Brittiläiset kirjat Luokka:Vakoiluromaanit
Kim (täsmennyssivu)

Kim viittaa muun muassa seuraaviin: * Kim, miehen tai naisen etunimi * Kim, korealainen sukunimi * Kim, Rudyard Kiplingin kirja vuodelta 1901 * Kim, Victor Savillen ohjaama elokuva vuodelta 1950 * Kim, brittiläinen televisioelokuva vuodelta 1984 * KIM-1, varhainen mikrotietokone
Kerttu Kupiainen

Kerttu Tellervo Kupiainen, o.s. Sihvonen, (12. toukokuuta 1908 Savonlinna – 6. lokakuuta 1998) oli suomalainen kirjailija ja pakinoitsija. Kupiainen opiskeli tekstiilialaa Wetterhoffin opistossa Hämeenlinnassa ja toimi sittemmin käsityönopettajana Savon kansanopistoissa ja Tampereella. Hän kirjoitti runoja ja muistelmia sekä pakinoi Itä-Savo-lehteen nimimerkillä Eeva. Kupiaisen isä oli valokuvaaja V. A. Sihvonen. Hän oli naimisissa 1947–1961 runoilija, professori ja kirjallisuudentutkija Unto Kupiaisen kanssa. == Teoksia == * Tristia: runoja. WSOY 1961 (nimimerkillä Tellervo Suvilahti) * Veneen vana: Unto Kupiaisen kotiympäristöä ja runon maisemaa vuosilta 1945-1961. WSOY 1962 * Tässä on luonnon köyhälistö: suo Unto Kupiaisen runoissa. Tekijä, Helsinki 1966 * Kaupunki saarilla: vaellusta pienessä kaupungissa mukulakivikatujen aikaan. Savonlinna 1978 * Sanan ja runon Savonlinnaa. Savonlinnan kaupunki 1989 == Lähteet == * * Tampereen yliopiston kirjasto : Kerttu ja Unto Kupiaisen kokoelma * Teoslista Fennica-tietokannasta Luokka:Suomalaiset runoilijat Luokka:Suomalaiset kirjailijat Luokka:Pakinoitsijat Luokka:Vuonna 1908 syntyneet Luokka:Vuonna 1998 kuolleet
Addy

Addy on seuraavien henkilöiden sukunimi: * David Addy (s. 1990), ghanalainen jalkapalloilija * Mark Addy (s. 1964), englantilainen näyttelijä * Meghan Addy (s. 1978), yhdysvaltalainen juoksija * Mustafa Tettey Addy (s. 1942), ghanalainen muusikko ja etnomusikologi == Kuvitteellisia henkilöitä == * Zack Addy, televisiosarjassa Bones
Kiinan Grand Prix 2011

Kiinan Grand Prix 2011 oli Formula 1 -kauden 2011 kolmas osakilpailu, joka käytiin 17. huhtikuuta 2011 Shanghai International Circuit -moottoriradalla. Paalupaikalta kilpailuun lähti Saksan Sebastian Vettel. Kilpailun voitti Lewis Hamilton, toiseksi ajoi Sebastian Vettel ja kolmanneksi ruudusta 18 lähtenyt Mark Webber. ==Tulokset== Sija Nro Kuljettaja Talli Kierrokset Aika/Keskeytys Lähtöruutu Pisteet 1 3 Lewis Hamilton McLaren-Mercedes 56 1.36.58,226 3 25 2 1 Sebastian Vettel Red Bull-Renault 56 +5,198 1 18 3 2 Mark Webber Red Bull- Renault 56 +7,555 18 15 4 4 Jenson Button McLaren-Mercedes 56 +10,000 2 12 5 8 Nico Rosberg Mercedes 56 +13,448 4 10 6 6 Felipe Massa Ferrari 56 +15,840 6 8 7 5 Fernando Alonso Ferrari 56 +30,622 5 6 8 7 Michael Schumacher Mercedes 56 +31,026 14 4 9 10 Vitali Petrov Renault 56 +57,404 10 2 10 16 Kamui Kobayashi Sauber-Ferrari 56 +1.03,273 13 1 11 15 Paul di Resta Force India-Mercedes 56 +1.08,757 8 12 9 Nick Heidfeld Renault 56 +1.12,739 16 13 11 Rubens Barrichello Williams-Cosworth 56 +1.30,189 15 14 18 Sébastien Buemi Toro Rosso-Ferrari 56 +1.30,671 9 15 14 Adrian Sutil Force India-Mercedes 55 +1 krs. 11 16 20 Heikki Kovalainen Lotus-Renault 55 +1 krs. 19 17 17 Sergio Pérez Sauber-Ferrari 55 +1 krs. 12 18 12 Pastor Maldonado Williams-Cosworth 55 +1 krs. 17 19 21 Jarno Trulli Lotus-Renault 55 +1 krs. 20 20 25 Jérôme d'Ambrosio Virgin-Cosworth 54 +2 krs. 21 21 24 Timo Glock Virgin-Cosworth 54 +2 krs. 22 22 23 Vitantonio Liuzzi HRT-Cosworth 54 +2 krs. 23 23 22 Narain Karthikeyan HRT-Cosworth 54 +2 krs. 24 Kesk. 19 Jaime Alguersuari Toro Rosso-Ferrari 9 Pyörä 7 Lähde: Lähde: Lähde: Lähde: Lähde: Lähde: Lähde: Lähde: == Lähteet == == Aiheesta muualla == *2011 Formula 1 UBS Chinese Grand Prix 2011 Luokka:Formula 1 -kausi 2011
HMAS Quickmatch

HMAS Quickmatch (viirinumero G92) oli Australian laivaston Q-luokan hävittäjä toisessa maailmansodassa, mutta se siirtyi vasta 1950 Britannian kuninkaallisen laivaston omistuksesta Australian laivastolle. Alus muutettiin 1950–1955 sukellusveneentorjuntafregatiksi. == Valmistus == Alus tilattiin joulukuussa 1940 3. hätälaivueessa () J. Samuel White and Companylta Cowesista Isle of Wightilta, missä köli laskettiin 6. helmikuuta 1941. Alus laskettiin vesille 11. huhtikuuta 1942 kumminaan rouva Shearman. Ilmahyökkäyksen telakalle aiheuttamat vauriot viivästyttivät sen valmistumista. Alus otettiin Australian laivaston palvelukseen 14. syyskuuta 1942 ensimmäisenä päällikkönään komentajakapteeni Rodney Rhoades. Se valmistui 30. syyskuuta. == Palvelus == Vastaanottotestien päätyttyä alus määrättiin 5. lokakuuta 1942 saattuepalvelukseen. Marraskuussa alus määrättiin Etelä-Atlantin laivastoasemalle, jonne siirtyessään se kohtasi 1. joulukuuta Italian laivaston saarronmurtaja Cortelazzon. Alus määrättiin maaliskuussa Intian valtamerelle, mutta se oli Etelä-Atlantilla aina elokuuhun 1943. Sodan päätyttyä alus jatkoi palvelustaan Australian laivastossa tukien miehitysjoukkoja Japanissa. Kesäkuussa 1950 alus siirrettiin Australian hallintaan ja sijoitettiin reserviin. === Fregatti === Alus päätettiin 1951 muuttaa tyypin 15 sukellusveneentorjuntafregatiksi. Muutostyöt saatiin päätökseen 1955, jolloin se samalla palautettiin palvelukseen. Vuonna 1963 alus poistettiin palveluksesta ja sijoitettiin reserviin. Alus sijoitettiin poistolistalle, ja myytiin 1972 romutettavaksi. Se hinattiin vielä saman vuoden heinäkuussa ostajalle Osakaan Japaniin. ==Lähteet== * * * * * === Viitteet === Luokka:Australian laivaston Q-luokan hävittäjät Luokka:Australialaiset toisen maailmansodan hävittäjät Luokka:Whiten valmistamat alukset Luokka:Australian laivaston fregatit
RBBP6

RBBP6 (myös pRB) on proteiini, jota ihmisellä koodaa RBBP6-geeni. RBBP6-proteiini sitoutuu moniin muihin proteiineihin ja sillä on yhteysvaikutuksia YBX1-proteiinin kanssa. Se vaikuttaa syövän leviämiseen pyrkimällä estämään hallitsematonta solun kasvamista ja tukahduttamalla solujen leviämisen. PRB-geenin toimintaa säätelee solysyklistä riippuvainen fosforylaatio. == Lähteet == == Aiheesta muualla == * https://www.ncbi.nlm.nih.gov/pubmed/8595913 * https://www.ncbi.nlm.nih.gov/pmc/articles/PMC1360078/ Luokka:Proteiinit
Fallen

Fallen voi tarkoittaa ainakin seuraavia: * Fallen, Evanescence-yhtyeen albumi * Fallen, Burzum-yhtyeen albumi * Fallen, For My Pain -yhtyeen albumi * Fallen, Spiritus Mortisin albumi * ”Fallen”, Volbeatin kappale ja single vuoden 2010 albumilta Beyond Hell / Above Heaven * FalleN, Gabriel Toledo de Alcântara Sguario (s. 1991), brasilialainen Counter-Strike 2 -pelaaja * Fallen, robotti Transformers-universumissa * Kadotettu (), vuoden 1998 elokuva * Langennut (), vuoden 2016 elokuva.
Stage

Stage tai stages voi tarkoittaa ainakin seuraavia: * Stage – Helsingin teatterifestivaali, tapahtuma Korjaamolla * näyttämö, estradi, engl. ”stage”, paikka jossa esiinnytään * The Stage, brittiläinen viikkolehti * The Stage, Avenged Sevenfoldin albumi * Stage, suomalainen televisiosarja vuodelta 2011 * Stage, Ryan Starin ensimmäinen yhtye * Stage, oik. Dave Williams, yhtyeen Drowning Pool muusikko * Stage, vuoden 1978 albumi David Bowielta * Stage, Great Whiten albumi vuodelta 1996 * Stage, Keller Williamsin albumi vuodelta 2004 ==Stages == * ”Stages”, ZZ Top -yhtyeen kappale * Stages, Elaine Paigen albumi vuodelta 1983 * Stages, Triumphin albumi vuodelta 1985 * Stages, Jimi Hendrixin albumi vuodelta 1991 * Stages, Nick Cannonin albumi * Stages, Vederan albumi vuodelta 2008 * Stages, Ella Koonin albumi vuodelta 2008 * Stages, Melanie Chisholmin albumi vuodelta 2012 * Stages, Edward Reekersin albumi vuodelta 1993 * Stages, David Benoit'n albumi vuodelta 1982 * Stages, Eric Claptonin albumi vuodelta 1993 * Stages, Neil Diamondn albumi vuodelta 2003.